(Модел уговора)
ЈАВНИ УГОВОР 

О ПОВЕРАВАЊУ ОБАВЉАЊА ДЕЛАТНОСТИ ЈАВНОГ ЛИНИЈСКОГ ПРЕВОЗА ПУТНИКА НА ТЕРИТОРИЈИ ОПШТИНЕ КУРШУМЛИЈА
-По поступку избора концесионара-приватног партнера коме се поверава обављање комуналне делатности градско-приградског превоза путника на територији општине Куршумлија по моделу јавно-приватног партнерства са елементима концесије-
Закључен између:

Општинска  управа  општине Куршумлија, 

са седиштем у Куршумлији, улица Пролетерских бригада бб, 18430  Куршумлија,  

МБ: 07132735; ПИБ: 100622853,
Број рачуна: 840-109640-38, код Управе за трезор,

кога заступа председник општине Војимир Чарапић, дипл.правник.
(у даљем тексту: Јавни партнер)

и
________________________________________,
са седиштем у   ___________________________,                          
МБ: __________________; ПИБ:______ ____________,                       
Број рачуна: _______________________, Назив банке: ________________,
Телефон: _________________; Телефакс: _________________,
кога заступа __________________________.
(у даљем тексту: Приватни партнер / Превозник),

Основ уговора:

јавно приватно пертнерство са елементима концесије бр. 24/2022
Члан 1.
На основу Закона о  превозу у друмском саобраћају (''Сл. гласник РС'', бр. 46/95, 66/01, 91/05, 62/06, 31/11, 68/15 и др.закон), члана 20. став 1. тачка 2) Закона о локалној самоуправи (''Сл. гласник РС'', бр. 129/07, 83/2014 - др. закон, 101/2016 - др. закон и 47/2018), као и чл. 9. Закона о комуналним делатностима (''Сл. гласник РС'', бр. 88/2011,104/2016 и 95/2018), чл. 10. став 1, чл. 22, чл. 35. Закона о јавно-приватном партнерству и концесијама (''Службени гласник РС“ бр. 88/2011, 15/2016 и 104/2016) и члана 41. став 1. тaчка 39) Статута општине Куршумлија (“Сл.лист општине Куршумлија“, број 6/2019), по јавном позиву објављеном на Порталу Службеног гласника РС дана __.02.2023. године и Понуди бр. _______ од ________ године, Општинска управа Куршумлија и Превозник _________________________________________ из __________________ овим уговором утврђују међусобна права и обавезе на реализацији, односно поверавању комуналне делатности приградског превоза путника на територији Општине Куршумлија.
Оквирни карактер и обим услуга линијског приградског превоза путника на релацијама и према времену одласка и повратка које треба да обезбеди Превозник састоји се у следећем:
Основне динамичке карактеристике градских линија

	Редни 

број
	Назив линије
	To
(min)
	Vo
(km/h)
	N
(vozila)
	Режим

рада
	npol по смеровима

	
	
	
	
	
	
	nA
	nA

	1
	Куршумлија АС – Рача - Мердаре
	78
	44,61
	1
	РД*
	2
	2

	2
	Рача – Мердаре
	26
	46,00
	
	РД*
	1
	1

	3
	Куршумлија АС – Луковска бања
	150
	28,28
	1
	РД, С, Н
	2
	2

	4
	Куршумлија АС – Куршумлијска бања
	40
	33,00
	1
	РД, С, Н
	2
	2

	5
	Куршумлија АС - Спанце
	38
	29,21
	1
	РД
	2
	2

	УКУПНО
	-
	-
	4
	
	9
	9

	*линија функционише у периоду школске године

	


Легенда: To – време обрта; Vp – брзина обрта; N – број возила на линији; nA- број полазака у смеру А; nB – број полазака у смеру Б.

Приватни партнер се обавезује да региструје редове вожње за наведене линије у обиму услуга из става 2. овог члана.
Уговорне стране на почетку недвосмилено констатују и следеће одредбе које се тичу разумевања и тумачења овог Уговора: 

- У случају када то произилази из контекста, речи у једнини подразумеваће и њихову множину и обратно, а једнородне речи, подразумеваће и други род. 

- Позивање на сагласност или одобрење у овом Уговору подразумеваће да Уговорна страна која даје сагласност или одобрење мора исте дати у писаном облику, осим ако другачије није дефинисано у самој одредби. 

- Било које упућивање на закон, подзаконски или акт које друге врсте, ће укључивати и све промене тог закона, односно подзаконског или акта друге врсте који су у датом тренутку на снази и било који други закон који је донет као замена, као и све друге прописе (укључујући и указе, наредбе и друге извршне управне акте), уредбе, правилнике и подзаконске акте који су у датом тренутку на снази и било које обавештење, захтев, наредбу, упутство, молбу или обавезу која је настала по основу тог закона или тих прописа, уредби, правилника и подзаконских аката. 
Члан 2.
Превозник обезбеђује средства за обављање делатности линијског приградског превоза путника на територији Општине Куршумлија, из прихода од продаје месечних карата у спољној продајној мрежи, прихода од продаје појединачних карата у возилима, наплате средстава из буџета Општине Куршумлија, као и за одређене категорије путника и других извора прихода у складу са законом.
За обављени превоз Општинска управа Куршумлија ће превознику исплаћивати бруто износ у динарима (са ПДВ) за укупно пређену километражу на уговореним линијама за календарски месец за који се врши плаћање, а по уговореној цени километра.
Превозник се обавезује да примењује тарифну политику и политику цена коју утврђује Општинa Куршумлија. 
Скупштина општине Куршумлија, на предлог надлежног органа, утврђује цену карте у приградском саобраћају. Цене комуналне услуге се образују на основу елемената за образовање цена комуналних услуга прописаних Законом о комуналним делатностима, а приликом утврђивања предлога за утврђивање цене, општински орган надлежан за обављање ових послова дужан је да претходно прибави калкулацију превозника.
Плаћање се врши уплатом на рачун превозника, у року до 45 (четрдесетпет) дана од дана пријема фактуре за претходни месец испостављене на основу документа којим је потврђена извршена услуга према стварном броју вожених дана у претходном месецу. Превозник испоставља фактуру за извршену услугу најкасније до 10. у месецу за претходни месец.

Пријем услуге се врши потписивањем записника од стране овлашћених лица оба уговарача.

Превозник је дужан да рачуне, за извршене услуге достави Наручиоцу на адресу:

Општина Куршумлија, ул.Пролетерских бригада бб, 18430 Куршумлија.

Превозник је дужан да одржава све линије за време трајања јавног уговора, и да обезбеди минимално један полазак (одлазак и повратак) викендом и за време трајања школског распуста. Превозник је дужан да користи постојећа важећа аутобуска стајалишта приликом извршења услуге јавне набавке тј. тражене услуге превоза.

Члан 3.

 Минимални захтевани квалитет и стандард услуга при обављању комуналне делатности линијског превоза путника на територији Општине Куршумлија које Превозник мора да испуњава (капацитет возног парка - број аутобуса и сл.) утврђени су у оквиру Јавног позива и Конкурсне документације, а посебно уговара располагање следећим техничким капацитетом и то:

а) Понуђач да поседује у својини или закупу/лизингу:

· 1 (једно) возило типа соло аутобус и минимално

· 3 (три) возила типа мидибус,

· простор за смештај возила (4 возила) и управљање саобраћајем (издавање и архивирање путних налога и тахографских трака) на територији општине Куршумлија.
Члан 4.

              Превозник (самостално/са подуговарачима/у оквиру конзорцијума) се обавезује да обезбеди обављање комуналне делатности јавног линијског превоза путника на територији Општине Куршумлија на линијама из члана 1. овог Уговора.
Превозник ће бити обавезан:

· У првих годину дана по закључењу уговора вршиће се припрема за преузимање обављања превоза путника као и преузимање линија;

· Обавештавање министарства надлежног за послове саобраћаја о промени података о условима на основу којих је издата лиценца за превоз (промена возног парка) и то најкасније у року од 15 дана од дана настале промене;

· Извештава скупштину општине о пословању (обавезама, приходима, расходима), на сваких 12 месеци;

· Врши приградски превоз путника у складу са квалитетом дефинисаним јавним уговором;

· Једном годишње најмање да изврши анализу тренутних линија и да предожи евентуалне измене;

· Континуирано обавља превоз путника у јавном линијском превозу;

· да организује свој рад и пословање тако да обезбеди квалитет превоза који захтевају услови утврђени конкурсном документацијом и овим концесионим актом;

· да послове превоза обавља у складу са одредбама закона који уређује превоз путника у друмском саобраћају, закона који уређује обављање комуналне делатности, у складу са општинским прописима и другим прописима који утврђују ову област;

· да обезбеди поуздану, тачну и редовну услугу на линијама према планираном обиму и регистрованим и овереним редовима вожње по линијама;

· да у случају поремећаја у вршењу превоза или прекида превоза услед разлога које превозник није могао да предвиди или спречи, предузме мере на отклањању узрока поремећаја или прекида и о томе одмах обавести надлежни орган за послове саобраћаја Општинске управе општине Куршумлија;

· да доставља недељне и месечне извештаје о оствареним обртима (полуобртима) и поласцима. 
· да настоји обезбеђивању развоја и унапређењу обављања поверене делатности.

Цена по километру из члана 7. Уговора као основна цена, представља цену по километру из прихваћене понуде. 

Превозник не сме приходовати на други начин од путника, односно корисника превоза, осим дозвољеног овим Уговором.


Остварени приход Превозника на линијама се утврђује на основу месечног извештаја који Превозник доставља одељењу Општинске управе Куршумлија надлежном за послове јавног превоза путника до 10-ог у месецу за претходни месец, или наредног радног дана ако 10-ти пада у суботу, недељу или на државни празник.


Месечни извештај Превозника мора да садржи:

· преглед возила која су била на раду и број пређених километара по сваком возилу; 

· број пређених ефективних километара по линијама и по возилу;

· планирани (уговорени) и реализовани поласци по данима; 

· разлози за неиспуњење планираног (уговореног) обима превоза,

као и друге извештаје ако се укаже потреба по захтеву одељења Општинске управе Куршумлија надлежног за послове јавног превоза, или на иницијативу Превозника.

Превозник је дужан да надлежном органу Општине Куршумлија доставља годишњи извештај о реализацији превоза. Годишњи извештај мора садржати, осим годишње синтезе месечних извештаја о реализацији превоза и бројно стање возила на дан 31. децембар.

Годишњи извештај за претходну годину мора бити достављен Начелнику Општинске управе Куршумлија  и Општинском већу општине Куршумлија од стране превозника најдаље до 30. јануара текуће године.

У случајевима када превозник због квара на возилима, саобраћајне незгоде у којој је учествовало његово возило и сличних ситуација не обави неки полазак, он је у обавези да о томе извести Одељење за инспекцијске послове Општине Куршумлија, као и да обезбеди превоз путника са купљеним возним картама до места одредишта.

У случајевима када превозник није обавио поласке, а о разлозима неизвршења преузетих обавеза није известио надлежно Одељење за приведу и ЛЕР општине Куршумлија, превознику неће бити обрачуната зарада по пређеном километру за поласке које није обавио.

Члан 5.

Инспекцијски надзор над обављањем делатности градског и приградског линијског превоза путника на територији општине Куршумлија обављају надлежне инспекцијске службе (саобраћајна инспекција, комунална инспекција, инспекција рада и др.).

Корисници услуге превоза могу подносити приговоре на обављање повереног превоза надлежној општинској инспекцији и Општинском већу, као и узимати активно учешће и иницирати обавезно изјашњавање корисника услуга о квалитету пружене услуге у складу са Законом о комуналним делатностима и Законом о општем управном поступку.

У случају лошијег квалитета услуге превоза путника, јавни партнер има право на наплату казни на основу инспекцијског надзора надлежних општинских служби, или документованих притужби корисника услуге превоза. 
Члан 6.

У погледу обавезе Превозника према Општинској управи општине Куршумлија, у смислу извештавања, тражења сагласности и др, Превозник је дужан да се придржава одредби закона којим се регулише обављање делатности од општег интереса.
Надзор над реализацијом јавних уговора врши Одељење за ЛПА, буџет и финансије општинске управе Куршумлија.
Овлашћења Јавног партнера и Одељења за ЛПА, буџет и финансије у вршењу надзора не искључује право других државних органа и тела да надзиру реализацију јавних уговора у складу са прописима. 

Јавни партнер, поред обавезног надзора из става 3. овог члана овог члана, може, у складу са јавним уговором, успоставити посебан систем надзора и праћења испоруке јавних радова, односно јавних услуга за конкретан пројекат јавно-приватног партнерства.

Надзор над реализацијом јавних уговора обухвата: 
1) преглед и анализе извештаја јавног и приватног партнера (редовни извештаји, ванредни и специјални); 
2) непосредан увид стања локације на којој се реализује јавни уговор, обилазак друштва за посебне намене које реализује јавни уговор, обилазак седишта приватног партнера (ради вршења стручног увида), у складу са овом уредбом; 

3) увид у документацију у вези са реализацијом јавног уговора која се доставља ради вршења надзора, а која се односи на реализацију пројекта који је предмет јавног уговора; 

4) сагледавања резултата анализе реализације пројекта јавно-приватног партнерства који је предмет јавног уговора извршене од стране независног стручњака, односно ревизора на захтев вршиоца надзора. 
Члан 7.

Концесиона накнада у линијском саобраћају на територији Општине Куршумлија износи ___________ динара (РСД) по километру (км) без ПДВ-а.
Укупна вредност Јавног уговора износи 16.666.666,66 динара без ПДВ-а, што је једнако процењеној вредности набавке.
Плаћања доспелих обавеза насталих у 2023.години вршиће се са позиције 55, екон.класификација 423900 - остале опште услуге, раздео Општинска управа до висине одобрених апропријација на позицији у финансијском плану за 2023.годину, за ту намену (1.666.666,67 динара без ПДВ-а).
За део реализације уговора који се односи на период 2024-2027. годину, реализација уговора ће зависити од обезбеђења средстава предвиђених Финансијским плановима за 2024-2027. године.

У супротном, уговор престаје да важи без накнаде штете због немогућности преузимања и плаћања обавеза од стране Наручиоца.
Члан 8.
Категоризација ризика у складу са овим јавним уговором, одређена је и подељена између превозника и Јавног партнера, тако да општина Куршумлија као јавни партнер сноси ризике:

- Ризик буџета Концесије;

- Ризик тражње;

- Ризик да ли уговорена услуга одговара потребама и очекивањима јавности;

Категоризација ризика у складу са овим јавним уговором, одређена је и подељена између превозника и јавног партнера, тако да Превозник сноси ризике:

- Ризик расположивости уговореног обима услуге јавног превоза; 

- Ризик изградње (занављања возног парка); 

- Ризик кашњења са почетком рада; 

- Ризик неизвршења уговорних обавеза; 

- Финансијски ризик услед кретања на тржишту (цене на мало, цене нафте, курс динара и просечна бруто плата) који се може покрити ценом карте уз сагласност јавног партнера; 

- Ризик настанка штете на возилима и другој имовини (покрива се полисом осигурања коју плаћа приватни партнер у складу са јавним уговором); 

Категоризација ризика у складу са овим јавним уговором, одређена је тако да Превозник и Јавни партбнер деле следеће ризике:

- Виша сила (елементарна непогода или намерно оштећење на објектима и повреде на раду), 

- Промена прописа. 

Члан 9.

Приватни партнер, као вршилац комуналне делатности којем је поверено обављање комуналне делатности, дужан је да организује свој рад и пословање на начин којим се обезбеђује квалитетна услуга јавног превоза. 
Општинска управа једном годишње организује изјашњавање корисника услуга градског и приградског превоза о квалитету пружања услуга на територији општине Куршумлија на званичној интернет страници општине Куршумлије. 
Уколико резултати изјашњавања корисника покажу да већина није задовољна пруженом услугом Општинска управа покренуће поступак преиспитивања обављања делатности од стране Превозника и наложиће му да отклони недостатке који су наведени у изјашњавању корисника.

Члан 10.

Приватни партнер је дужан да услугу превоза путника изведе у свему према:

- важећим законским и подзаконским прописима;

- важећим техничким прописима, нормативима и стандардима;

- опште усвојеним правилима струке;

- упутствима и примедбама овлашћеног лица за контролу квалитета јавног партнера,

- и према одредбама уговора.
Приватни партнер је такође у обавези:

- да обезбеди континуирано обављање превоза путника у јавном линијском превозу,

- да организује свој рад и пословање тако да обезбеди квалитет превоза који захтевају услови утврђени конкурсном документацијом и овим концесионим актом,

- да послове превоза обавља у складу са одредбама закона који уређује превоз путника у друмском саобраћају, закона који уређује обављање комуналне делатности, у складу са општинском одлуком која регулише превоз путника у градском и приградском саобраћају и другим прописима који утврђују ову област,

- да обезбеди поуздану, тачну и редовну услугу на линијама према планираном обиму и регистрованим и овереним редовима вожње по линијама,

- да у случају поремећаја у вршењу превоза или прекида превоза услед разлога које превозник није могао да предвиди или спречи, предузме мере на отклањању узрока поремећаја или прекида и о томе одмах обавести надлежни орган за послове саобраћаја Општинске управе општине Куршумлија,

- да настоји обезбеђивању развоја и унапређењу обављања поверене делатности.
Члан 11.

Услуге које су предмет концесије приватни партнер је дужан да изведе са својим кадровским потенцијалима, својим аутобусима, као и другим средствима рада као редовни линијски превоз.

Аутобус који је намењен превозу путника у јавном превозу мора да има места за седење, простор за стајање и опрему за олакшано улажење и излажење путника, као и померање путника дуж возила. Основни захтеви које би аутобуси требало да испуњавају дати су у табели:
	
	        Мидибус аутобус


	Соло аутобус

	Број врата са десне стране возила
	Минимално једна (1) врата
	Минимално двоја (2) врата

	Капацитет возила /седење+стајање/

(број путника)
	Мин. 20
	Мин. 50-70

	Клима уређај
	Обавезан клима уређај


Возила не смеју бити старија од 30 година за соло аутобусе и 20 година за мидибус. Возила морају бити у власништву или лизингу.

Поред возног парка, приватни партнер је у обавези да поседује возила за одржавање возног парка (сервисна и вучна возила), сервисни центар и гаражу у власништву или закупу на територији општине Куршумлија као и да у радном односу има потребан број возача у складу са бројем возила и радним временом возила.

Приватни партнер је дужан да испуни и обавеза које има по самом закону и подзаконским актима:

- пре почетка поласка аутобуса контролише исправност возила;

- решењем одреди одговорно лице за контролу возила;

- одговорном возачу аутобуса обезбеди исправну путну документацију;

- обезбеди превентивне мере за безбедан и здрав рад, у складу са законом;

- осигура све путнике од последице несрећног случаја, сходно Закону о осигурњу имовине и лица;

- поступи по примедбама и налозима овлашћеног лица за контролу квалитета јавног партнера;

- обезбеди резервни, помоћни аутобус у случају квара возила;

- да у линијском превозу прими сваког путника, пртљаг и ствари у границама расположивих места за путнике, односно носивости возила;

- пријем путника у возило и искрцавање путника у линијском превозу врши на аутобуским стајалиштима.

Члан 12.

Накнада приватном партнеру се састоји из наплате карата од корисника услуге превоза и концесионе накнаде од стране концедента до висине трошкова превоза и евентуалне могуће субвенције за одређене категорије становништва, ђаке и социјално угрожене. 
Право на субвенцију за накнаду трошкова градског и приградског превоза на територији општине Куршумлија остварују:

-  пензионери који имају пребивалиште на територији општине Куршумлија и

- ученици средњих школа чији је оснивач Република Србија или локална самоуправа – у складу са Одлуком о утврђивању категорије лица која остварују право на субвенцију у градском и приградском превозу број I-02-86/2020-14 од 16.09.2020.године.

За лица која похађају средњу школу, субвенција се остварује за време трајања школске године.

Ближе услове, поступак за остваривање права на субвенцију превоза и висину

субвенције за лица из претходног става утврдиће Општинско веће за сваку календарску, односно школску годину.
Цене превоза у градском и приградском превозу формирају се на основу елемената за формирање цена комуналних услуга прописаних Законом о комуналним делатностима.

Одлуку о промени цене комуналне услуге градског и приградског превоза путника доноси Превозник, а сагласност на исту даје Скупштина општине Куршумлија.

Уз захтев за промену цена Превозник доставља образложење које нарочито садржи разлоге за промену и детаљну структуру предложених цена.


Провера потребе за променом цена врши се минимум једанпут годишње у другој половини године, а у складу са променом утицајних фактора који утичу на промену цена енергената на тржишту (цене горива на тржишту евро дизела, курс евра, исл.)
Скупштина општине Куршумлија може Одлуком одредити категорије становништва за које ће субвенционисати цену карте у градском и приградском превозу на територији општине Куршумлија. 
Наплату услуге, за свој рачун, врши Приватни партнер.
Члан 13.

На захтев јавног партнера, приватни партнер је у обавези да обезбеди већи број возила како би се удовољило измењеној транспортној тражњи, с тим да је јавни партнер дужан да обезбеди плаћање додатне концесионе накнаде за додатном тражњом. 
У случају наступања непланираних или неочекиваних поремаћаја или прекида у обављању линијског превоза, односно обављање комуналне делатности градског и приградског превоза путника (хаварија, елементарне непогоде, штрајк запослених код Превозника и сл) као и кад услед више силе дође до смањеног обима линијског превоза, Превозник је дужан да одмах о томе обавести Општинску управу и да истовремено предузме мере за отклањање узрока пормећаја.

Мере које Превозник предузима услучајевима из става 1. овог члана су:
1. радно ангажовање запослених на отклањању узрока поремећаја односно разлога због којих је дошло до прекида у пружању комуналне услуге,

2. хитне поправке возила којима се обезбеђује обављање линијског превоза,

3. предузимање и других мера.
У случају прекида линијског превоза услед штрајка запослених, Превозник је обавезан да обезбеди минимално 75% од планираног обима рада у обављању линијског превоза, у складу са актом Превозника односно закљученим Уговором о поверавању превоза.
Члан 14.

На захтев јавног или приватног партнера јавни уговор се може изменити, осим предмета уговора, рока на који је уговор закључен и код јавних уговора о концесији, понуђена концесиона накнада. 
Измене уговора се спроводе по процедури којом се уговор и закључује, а лица која имају право да то захтевају су овлашћени представници или законски заступници уговорних страна.
 Уколико уговорне стране намеравају да измене или допуне јавни уговор, свака уговорна страна може другој Уговорној страни доставити “Предлог измена и допуна“ који укључује елементе који се односе на измену или допуну.
 По пријему Предлога измена и допуна од стране приватног партнера, јавни партнер може да прихвати, одбије или делимично прихвати односно одбије Предлог измена и допуна. 

Члан 15.

Приватни партнер је дужан да у року од 15 (петнаест) дана од дана закључења овог уговора приложи безусловну и плативу на први позив и са роком важења најмање 30 дана дужим од рока на који се закључује уговор, банкарску гаранцију за добро извршење посла у годишњем износу на износ од 2.000.000,00 динара по ангажованом аутобусу (без резервних аутобуса) за које дају понуду. Доставља се једна банкарска гаранција за сва наведена возила.

Достављена банкарска гаранција мора бити безусловна, неопозива, наплатива на први позив без права на приговор и мора имати исправно попуњен рок, износ и месну надлежност и не могу садржати: додатне услове, краће рокове од оних које је одредио наручилац, мањи износ од онога који је одредио наручилац, промењену месну надлежност за решавање спорова одређену у предметном Уговору, нити услове везане за пословну политику банака.
Општинска управа Куршумлија ће уновчити банкарску гаранцију у случају да превозник не извршава све своје обавезе у роковима и на начин предвиђен Јавним уговором.
У случају наплате банкарске гаранције, приватни партнер је дужан да у остављеном року од 15 (петнаест) дана достави нову гаранцију на исти износ и под истим условима, у противном Јавни партнер задржава право да једнострано раскине уговор.

Члан 16.

Приватни партнер је у обавези да осигура све путнике-кориснике услуге превоза од несрећних случајева и премија за осигурање мора бити садржана у свакој карти. 

Члан 17.

У складу са Законом о буџетском систему сви расходи и приходи јавног партнера се реализују на готовинској основи, компензација и пребијање потраживања није дозвољено.
Члан 18.

У току појаве догађаја или околности које представљају вишу силу обавезе из ове јавног уговора ће бити привремено суспендоване све до престанка деловања више силе, након чега ће трајање јавног уговора бити продужено за период који одговара трајању више силе. 
У случају да догађаји и/или околности које представљају вишу силу трају дуже од периода опредељеног јавним уговором, свака уговорна страна ће имати право да једнострано раскине јавни уговор, давањем писане изјаве о раскиду, другој уговорној страни у дефинисаном року. 
Члан 19.
Рок трајања јавног уговора је 5 година. 
Уговор се може продужити након истека рока у случају да јавни партнер није изабрао нове оператера због непредвиђених околности, а под условом да је започео процедуру довољно на време за избор истог. 
Члан 20.

У случају промене прописа након закључења јавног уговора који погоршавају положај приватног или јавног партнера, уговор се може изменити без законског ограничења, а у обиму који је неопходан да се приватни, односно јавни партнер доведе у положај у коме је био у моменту закључења јавног уговора. 
Члан 21.

Уговорне стране могу једнострано раскинути јавни уговор у случају постојања оправданих разлога, као што су: 
· кршење уговорних обавеза,
· кашњење у извршењу уговорних обавеза, 
· непоштовање уговореног квалитета услуга,
· неисплаћивање или неоправдано кашњење у плаћању накнада предвиђених јавним уговором,
· покретање поступка стечаја и/или ликвидације и други разлози опредељени јавним уговором.
· не обавља превоз дуже од пет дана узастопно у току године, 

· не обавља превоз дуже од десет дана кумулативно у току године

· не поштује обавезе преузете у изјавама датим у Конкурсној документацији,

· достави нетачне податке у поступку доделе концесије, односно у току важења Уговора;

· линију прода или уступи другом Превознику,

· у другим случајевима уколико се утврди да поступа супротно важећим законским прописима,

· у случајевима одређеним законом.

Уговор се може раскинути од било које уговорне стране у складу са одредбама предвиђеним чланом 55. Законом о јавно-приватном партнерству и концесијама.

Једнострани раскид јавног уговора може бити сачињен искључиво у писаној форми, уз поштовање отказног рока од 30 дана. 
Уговорна страна која је својим радњама узроковала раскид јавног уговора или уговорна страна која неоправдано и противно процедури прописаној јавним уговором једнострано раскине јавни уговор, дужна је да надокнади штету другој уговорној страни. 
Члан 22.

Уговорне стране се могу ослободити од одговорности у случајевима који настану независно од њихове воље (виша сила).

Под вишом силом сматрају се спољни и ванредни догађаји који нису постојали у време потписивања овог Уговора, који су настали мимо воље и моћи утицаја уговорних страна и чије наступање и дејство уговорне стране нису могле предвидети и спречити. 

За време трајања више силе обавезе уговорних страна мирују.
Члан 23.

Уколико дође до прекида у пружању услуге превоза путника или она буде озбиљно угрожена из разлога који спадају у одговорност приватног партнера,  јавни партнер може да, уз достављања додатног обавештења приватном партнеру, у року од 30 дана од дана настанка разлога који спречавају приватног партнера да обавља превоз путника, обезбеди другог превозника, као  и да настале трошкове зарачуна приватном партнеру. 
Члан 24.

Приватни партнер сноси и плаћа све порезе, царине, намете и накнаде које настају у извршењу јавног уговора од стране приватног партнера.

Уколико су било која пореска ослобођења, кредити, смањења или друге пореске бенефиције доступни приватном партнеру, јавни партнер ће уложити разумне напоре да омогући приватном партнеру да искористи свако умањење пореза у максимално дозвољеном износу. 
Члан 25.

Уговорне стране могу споразумно раскинути овај Уговор, закључењем споразума о раскиду Уговора у писаној форми, по писаном предлогу било које уговорне стране.

Писаним споразумом из става 1. овог члана уговорне стране ће уредити своја међусобна права и обавезе, као и начин испуњења преузетих обавеза и обавеза насталих услед раскида Уговора.

Уколико Приватни партнер раскида Уговор у складу са ставом 1. овог члана, дужан је да предузме све неопходне и разумне мере како би спречио поремећаје или потешкоће у обављању и организацији јавног превоза.

Члан 26.

Приватни партнер се ослобађа одговорности за неизвршавање обавеза по овом уговору у следећим случајевима:

•
недостатка у снабдевању енергентима од стране произвођача или добављача, 

•
саобраћајних загушења (измене у режиму рада линија због културних, спортских,  политичких и других манифестација) или налога надлежних органа,

•
изузетних временских непогода (снег, поледица и сл.),

•
вандалског акта, саботаже или друге радње која за последицу има значајне поремећаје у раду Приватног партнера.

Члан 27.

Приватни партнер гарантује слободан приступ својим објектима, возилима и документацији у циљу остваривања контролних прегледа, у складу са одредбама овог Уговора. 
Један примерак записника о извршеној контроли се оставља, односно накнадно доставља Приватном партнеру.

Члан 28.

У случају евентуалног спора по овом Уговору, уговорне стране ће спорна питања решавати споразумно, а, уколико то није могуће, спор ће решавати пред Привредним судом у Нишу.

Члан 29.
Овај уговор сачињен је у 6 (шест) једнаких примерка од којих свака страна задржава  по 3(три) примерка.
Сваки уредно потписан примерак овог Уговора има значење оригинала и производи подједнако правно дејство.
          За Превозника                                                                      Општина Куршумлија



                                                                                  Председник општине










Војимир Чарапић, дипл.правник
    ______________________

            ________________________________
Напомене:
Предметни модел Јавног уговора, понуђач је у обавези да попуни, док је препоручљиво да на последњој страни исти потпише и, уколико користи печат у свом пословању, односно у конкретном поступку јавног-приватног партнерства, печатира, чиме се сматра да потврђује и прихвата елементе (модела) Јавног уговора.

Наручилац је упознат са Упутством за коришћење Портала јавних набавки ("Сл. гласник РС", бр. 93/2020), као и Смерницама у вези коришћења Портала јавних набавки датим од стране Канцеларије за јавне набавке, те је у складу са истим довољно да понуђач означи да се слаже са текстом модела Јавног уговора. С тим у вези остаје као препорука попуњавање и овера модела Јавног уговора имајући у виду да ће Наручилац у фази стручне оцене понуда утврђивати стварну садржину понуда на основу целокупне њене садржине.

У случају подношења заједничке понуде, група понуђача може да се определи да модел Јавног уговора потписују и печатом оверавају (уколико користе печат у свом пословању) сви понуђачи из групе понуђача или група понуђача може да одреди једног понуђача из групе који ће попунити, потписати и оверити печатом модел Јавног уговора, имајући у виду и све претходно наведено.

